Արման Անտոնյան

Արման Վազգենի Անտոնյան (ծնված` 9, դեկտեմբեր, 1985 թ. Լոռու մարզի Դսեղ գյուղում), հայ երգահան-պրոդյուսեր է։ Հայտնի է դարձել 2012 թ. հունվարի 9-ին Հայաստանի հանրային հեռուստաընկերությունում հեռարձակված «Գեներալի աղջիկը» , ինչպես նաև 2018 թ.  հուլիսի 2-ին Արմենիա ԹիՎի-ով հեռարձակված «Դեպի երազանք» հեռուստասերիալներիի սաունդթրեքերը գրելուց հետո։ Հայկական էստրադայում առավել հայտնի է դարձել 2015 թ. թողարկված Միհրան Ծառուկյանի և Արփի Գաբրիելյանի «Անհնար է» երգը հեղինակելուց հետո, որը Յութուբում ունի ավելի քան 25 միլիոն դիտում։

Կենսագրություն 
Ծնվել է 1985 թ. դեկտեմբերի 9-ին Հայաստանի Լոռու մարզի Դսեղ գյուղում։ 1993-2003 թթ. սովորել է Վանաձորի Ազատ Խլղաթյանի անվան թիվ 18 միջնակարգ դպրոցում։ Դպրոցն ավարտել է ոսկե մեդալով։ Զուգահեռ սովորել է 1996-2003 թթ. Վանաձորի Տիգրան Չուխաճյանի անվան երաժշտական դպրոցի դաշնամուրի բաժնում։

2003 թվականին ընդունվել է Երևանի պետական համալսարանի Արևելագիտության ֆակուլտետի Արաբագիտության բաժին։ Նույն թվականի դեկտեմբերին տարկետում վերցնելով զորակոչվել է Հայաստանի բանակ։ 2005  թվականին զորացրվել է բանակից և շարունակել ուսումը։ 2008-2009 թվականներին որպես համալսարանի առաջադեմ ուսանող ուղեգրվել է սովորելու Սիրիայի Արաբական Հանրապետությունում և վերապատրաստվել Դամասկոսի պետական համալսարանին կից արաբերեն լեզվի մասնագիտացման բաժնում։ 2009 թվականին վերադարձել է Երևան և շարունակել ուսումը։ 2010 թվականին ավարտել է ԵՊՀ-ն և ստացել բակալավրի աստիճան։

2010 թվականին աշխատել է Նոր Ռադիոյում որպես երաժշտական պրոդյուսեր, զուգահեռ աշխատել է նաև Լայմ հեռուստաընկերությունում որպես գլխավոր երաժշտական պրոդյուսեր։ 2011 թվականից սկսել է երաժշտական գործունեությունը որպես երգահան և հեղինակել  200-ից ավելի երգեր հայկական էստրադայի երգիչների համար, որոնցից են Միհրան Ծառուկյանը, Արփի Գաբրիելյանը, Գևորգ Մկրտչյանը, Կարեն Ասլանյանը, Արաբո Իսպիրյանը, Սարո Թովմասյանը և այլք։

2018 թվականից համագործակցում է Արմենիա ԹիՎիի հետ որպես նախագծերի երաժշտական պրոդյուսեր, որի արդյունքում հեղինակել է «Դեպի երազանք 1», «Դեպի երազանք 2», «Անհասցե ծնվածները» հեռուստասերիալների և «Կինստագրամ» սիթքոմի սաունդթրեքերը։ Նկարահանվել է «Դեպի երազանք 1», «Դեպի երազանք 2», «Անհասցե ծնվածները» հեռուստասերիալներում և մարմնավորել ինքն իրեն որպես երաժշտական պրոդյուսեր։

2018 թվականի մարտ ամսին հիմնել է Antonyan Music Label-ը, բացել երաժշտական ստուդիա, ներգրավել երգիչներ, հեղինակել նրանց երգերը, գործիքավորումները և զբաղվել նրանց երաժշտական պրոդյուսինգով։ Label-ի արտիստներն են Գևորգ Մկրտչյանը, Կարեն Ասլանյանը, Քրիստինա Եղոյանը, Մաշ Իսրաելյանը և Արտ Ավետիսյանը։

2018 թվականից առ այսօր համագործակցում է ոչ միայն Label-ի արտիստների հետ, այլ նաև հայ էստրադայի փոր երգիչների հետ։

2018 թ. արժանացել է «տարվա լավագույն երգահան» մրցանակին AAD ամենամյա մրցանակաբաշխության ընթացքում։

2019 թ. հունվարի 29-ին թողարկել է առաջին երգը իր կատարմամբ տրիո տարբերակով, որը կոչվում է «Нас просто нет»:

Երգացանկ 
Արման Անտոնյանը հեղինակել է.

 Միհրան Ծառուկյան և Արփի Գաբրիելյան - «Անհնար է»
 Արաբո Իսպիրյան - «Աննման»
 Գևորգ Մկրտչյան - «Օդս քիչ ա»
 Կարեն Ասլանյան - «Ես խանդում եմ»
 Սարո Թովմասյան և Նանա - «Կարոտ»
 Մաշ Իսրաելյան - «Լիքը, լիքը»
 Քրիստինա Եղոյան - «Օդս չի հերիքում»
 Արտ Ավետիսյան - «Անիրական»
 Գևորգ Մարտիրոսյան և Մաշ Իսրաելյան - «Դե հերիք է»
 Արման Հովհաննիսյան, Միհրան Ծառուկյան, Սարո Թովմասյան - «Նոր հայեր»
 Արաբո Իսպիրյան - «Հայի արյուն»
Քրիստինե Պեպելյան - «Երանի»
Կարեն Ասլանյան - «Եղբայր ու քույր»

Ծանոթագրություններ

Արտաքին հղումներ 

 Instagram - https://www.instagram.com/armanantonyanofficial/
 Facebook - https://www.facebook.com/armanantonyanofficial/
 YouTube - https://www.youtube.com/user/armanantonyantv
 Antonyan Music Label-ը Instagram-ում - https://www.instagram.com/antonyanmusicstudio/
 Հարցազրույց life.mediamall.am-ին - https://life.mediamall.am/?id=35371
 Հարցազրույցը Բարի լույսի եթերում - https://www.facebook.com/359947790749513/posts/2273538532723753?vh=e&d=n&sfns=mo
 Հարցազրույցը Բարի լույսի եթերում - https://www.facebook.com/359947790749513/posts/2750901831654085/?vh=e&d=n
 Հարցազրույցը exclusivelife.am-ին - http://www.exclusivelife.am/2016/02/22-04.html
 Հարցազրույցը citylife.am-ին - https://citylife.am/2018/08/18/%D5%AF%D5%A1%D6%80%D5%AE%D5%B8%D6%82%D5%B4-%D5%A5%D5%B4-%D5%A1%D5%B5%D5%BD-%D5%BA%D5%A1%D5%B0%D5%AB%D5%B6-%D5%B4%D5%A5%D6%80-%D5%AA%D5%B8%D5%B2%D5%B8%D5%BE%D6%80%D5%A4%D5%AB%D5%B6-%D5%B0%D5%A1%D6%80/

Հայ երգահաններ
Հայ պրոդյուսերներ
1985 ծնունդներ
Դեկտեմբերի 9 ծնունդներ